ΠΕΡΙΕΧΟΜΕΝΑ
ΑΠΟΦΑΣΕΙΣ
Στρατιωτικός Κανονισμός Οργάνωσης και Λειτουργίας της Εθνοφυλακής.
Τροποποίηση της υπό στοιχεία Δ14/α/132900/
Φ.ΣΣΤ/31.05.2024 (Β’ 3213) απόφασης, περί ορισμού Αναθέτουσας, Προϊσταμένης Αρχής και Δι-
ευθύνουσας Υπηρεσίας της Σύμβασης Παροχής
Υπηρεσιών «Σύμβουλος Σχεδιασμού και Εφαρμογής της Οργανωτικής Μεταρρύθμισης του Σιδη-
ροδρομικού Τομέα».
Λειτουργία παραρτήματος της ΕΠΑ.Σ. Μαθητείας
Λάρισας της Δημόσιας Υπηρεσίας Απασχόλησης
(Δ.ΥΠ.Α.) στα Γρεβενά.
ΑΠΟΦΑΣΕΙΣ
Αριθμ. Φ.073/4/337836/Σ.231
(1)
Στρατιωτικός Κανονισμός Οργάνωσης και Λειτουργίας της Εθνοφυλακής.
Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ
Έχοντας υπόψη:
1. Την παρ. 19 του άρθρου 95 του ν. 5018/2023 «Μέριμνα υπέρ του προσωπικού των Ενόπλων Δυνάμεων,
εξορθολογισμός της νομοθεσίας των Ενόπλων Δυνάμεων,
οργάνωση της Εθνοφυλακής και άλλες διατάξεις» (Α’ 25).
2. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
3. Την υπ’ αρ. 35247/18-03-2025 κοινή απόφαση του
Πρωθυπουργού και του Υπουργού Εθνικής Άμυνας «Ανάθεση αρμοδιοτήτων στον Υφυπουργό Εθνικής Άμυνας,
Αθανάσιο Δαβάκη» (Β’ 1313).
4. Την υπ’ αρ. 198/2025 εισηγητική έκθεση του Προϊσταμένου των Οικονομικών Υπηρεσιών του Υπουργείου
Εθνικής Άμυνας, από την οποία προκύπτει ότι από τις διατάξεις της παρούσας δεν προκαλείται επιβάρυνση του
προϋπολογισμού του Γενικού Επιτελείου Στρατού (ΓΕΣ)
(ΕΦ:1011.202.0000000), τόσο για το τρέχον οικονομικό
έτος, όσο και για τα έτη 2026-2028, πέραν του ισχύοντος
Μεσοπρόθεσμου Πλαισίου Δημοσιονομικής Στρατηγικής (ΜΠΔΣ) του ν. 4813/2021, συνεπώς δεν επηρεάζο-
νται τα ανώτατα δεσμευτικά όρια πιστώσεων αυτού.
5. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ - ΜΙΤΟΣ, αποφασίζουμε:
Άρθρο 1
Οργανωτική δομή - Υπαγωγή Εθνοφυλακής
1. Η Εθνοφυλακή συγκροτείται και οργανώνεται από:
α) Τη Διεύθυνση Επιστράτευσης - Εθνοφυλακής του
Γενικού Επιτελείου Στρατού (ΓΕΣ),
β) τις διοικητικές δομές Εθνοφυλακής των Σχηματισμών, των Συγκροτημάτων και των Διοικήσεων,
γ) τις κατά τόπους Μονάδες και Ανεξάρτητες Υπομονάδες Εθνοφυλακής, που ονομάζονται Τάγματα Εθνοφυ-
λακής (ΤΕΘ) και Ανεξάρτητοι Λόχοι Εθνοφυλακής (ΛΕΘ)
αντίστοιχα, με την προσθήκη του ονόματος της περιοχής
όπου εδρεύουν.
2. Οι επιστρατευόμενες Μονάδες Εθνοφυλακής (ΜΕ)
παρακολουθούνται και ενεργοποιούνται με μέριμνα των
οικείων Επιστρατευτικών Αρχών (ΕΑ).
Άρθρο 2
Επιμέρους αποστολές της Εθνοφυλακής
Στο πλαίσιο της αποστολής της Εθνοφυλακής, οι επιμέρους αποστολές των ΜΕ σε περίοδο ειρήνης είναι η
εκπαίδευση του προσωπικού, η συμμετοχή στην αντιμετώπιση εκτάκτων αναγκών των Σχηματισμών στους
οποίους υπάγονται, η υποβοήθηση του ενεργού Στρατού
στη συλλογή πληροφοριών μάχης, η συντήρηση χορηγημένων υλικών, η συμβολή στην άμυνα της χώρας και
η ενίσχυση και υποβοήθηση των Ενόπλων Δυνάμεων
(ΕΔ) στην εκπλήρωση της αποστολής τους, σύμφωνα
με τα ανατιθέμενα από τον οικείο Σχηματισμό επιχειρησιακά έργα.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
29 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2048
29.04.2025 21:11:20
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2048/29.04.2025
Άρθρο 3
Διαδικασία πρόσκλησης για κατάταξη ή ανάληψη
διατεταγμένης υπηρεσίας στην Εθνοφυλακή
1. Μετά την εκάστοτε αναπροσαρμογή του Γενικού
Σχεδίου Επιστράτευσης (ΓΣΕ), οι ΕΑ αποστέλλουν αμελλητί στις ΜΕ ονομαστικές καταστάσεις σε έντυπη ή ηλε-
κτρονική μορφή, προς ενημέρωσή τους σχετικά με:
α) Τη διαθέσιμη, μη ενταγμένη σε σχέδιο επιστράτευσης, εφεδρεία του Στρατού Ξηράς (ΣΞ),
β) πρώην εφέδρους του ΣΞ έως την ηλικία των εξήντα
επτά (67) ετών,
γ) το προσωπικό που έχει τοποθετηθεί επιστρατευτικά
στη Μονάδα ως Αποστολή Συμπλήρωσης (ΑΣ), και
δ) το μόνιμο εξ εφεδρείας γυναικείο προσωπικό που
διαμένει στην περιοχή, το οποίο δύναται να επιλεγεί για
κατάταξη εφόσον το επιθυμεί, κατόπιν υποβολής σχετικού αιτήματος προς την ΕΑ στην οποία ανήκει.
2. Οι ΜΕ προβαίνουν στον έλεγχο των κλάσεων του
προσωπικού και συμπληρώνουν, κατά καθήκον θέσης
και ειδικότητα, το οργανόγραμμά τους, βάσει του ισχύοντος Πίνακα Οργάνωσης και Υλικού (ΠΟΥ), επιλέγοντας
τους Εθνοφύλακες που θα τις στελεχώσουν. Στη συνέχεια, αποστέλλουν ηλεκτρονικό αρχείο με τα ληξιαρχικά
και στρατολογικά στοιχεία των επιλεγέντων στη μηχανογραφική εφαρμογή εφεδρείας του ΣΞ, για αντιπαραβολή
και επικαιροποίηση.
3. Η πρόσκληση για κατάταξη στην Εθνοφυλακή γίνεται με την αποστολή Φύλλου Ατομικής Πρόσκλησης
Κατάταξης (ΦΑΠΚΕ), ενώ η πρόσκληση για ανάληψη διατεταγμένης υπηρεσίας με Φύλλο Ατομικής Πρόσκλησης
Διατεταγμένης Υπηρεσίας (ΦΑΠΔΥ). Σε αντίθετη περίπτωση, εφαρμόζεται το άρθρο 6.
4. Η γνωστοποίηση της κλήσης γίνεται με τη χρήση
ηλεκτρονικών μέσων και συνιστά αποδεικτικό μέσο επίδοσης. Οι καλούμενοι υποχρεούνται να ενημερώνουν
τη ΜΕ, με ηλεκτρονική μέθοδο, για τη λήψη του ΦΑΠΚΕ
ή ΦΑΠΔΥ.
5. Εάν δεν διατίθενται ηλεκτρονικά στοιχεία επικοινωνίας των καλούμενων ή οι ίδιοι δεν έχουν επιβεβαιώσει
ηλεκτρονικά τη λήψη ή δεν υφίσταται δυνατότητα χρήσης ηλεκτρονικού μέσου αποστολής, τα ΦΑΠΚΕ/ΦΑΠΔΥ
αποστέλλονται στις αρμόδιες αστυνομικές αρχές προς
επίδοση. Ο ενεργών την επίδοση συντάσσει αποδεικτικό επίδοσης. Για όσους δεν ανευρίσκονται στη δηλω-
θείσα διεύθυνση θυροκολλείται υπηρεσιακό σημείωμα
ειδοποίησης, ενώ για όσους αρνούνται την παραλαβή
συμπληρώνεται πράξη άρνησης στο πίσω μέρος του
ΦΑΠΚΕ/ΦΑΠΔΥ.
6. Η ηλεκτρονικά επιβεβαιωμένη λήψη ή το αποδεικτικό επίδοσης της Αστυνομικής Αρχής ή το αντίτυπο
του υπηρεσιακού σημειώματος ειδοποίησης ή η πράξη
άρνησης, τηρούνται από τη Μονάδα Εθνοφυλακής για
ένα (1) έτος.
7. Οι καλούμενοι υποχρεούνται να παρουσιαστούν στη
ΜΕ, κατά την ημερομηνία και ώρα που αναγράφονται
στο ΦΑΠΚΕ/ΦΑΠΔΥ. Αυτοί παραδίδουν αυθημερόν τα
ΦΑΠΚΕ/ΦΑΠΔΥ στη ΜΕ, τα οποία τηρούνται στο αρχείο
τουλάχιστον μέχρι την απόλυσή τους. Οι ΜΕ αποστέλλουν αμελλητί καταστάσεις καταταγέντων στις αρμόδιες
ΕΑ, μετά την ολοκλήρωση της διαδικασίας κατάταξης.
Με την εγγραφή τους στη δύναμη της Μονάδας, οι καταταγέντες ονομάζονται Εθνοφύλακες και λαμβάνουν
ειδικό δελτίο ταυτότητας Εθνοφύλακα, το οποίο φέρουν
ως την απόλυσή τους, οπότε το παραδίδουν στην εκδούσα Μονάδα.
8. Η αρμόδια ΕΑ αναζητά αυτεπάγγελτα αντίγραφο
ποινικού μητρώου των καλούμενων στην Εθνοφυλακή,
για τον έλεγχο της συνδρομής των προϋποθέσεων της
περ. γ της παρ. 4 του άρθρου 62 του ν. 5018/2023 και
δύναται να επαληθεύει την ακρίβεια των δηλωθέντων
με υπεύθυνη δήλωση στοιχείων.
9. Εάν πρόκειται για εθελοντές, αυτοί κατατάσσονται
στη ΜΕ που επιθυμούν, κατά την διαδικασία των παρ. 3
έως 7. Η ΜΕ, σε συνεργασία με την αρμόδια ΕΑ, ελέγχει
αν ο εθελοντής πληροί τις προϋποθέσεις κατάταξης,
εφόσον καταθέσει σχετικό αίτημα, βάσει της περ. γ’ της
παρ. 1 του άρθρου 62 του ν. 5018/2023.
10. Οι Εθνοφύλακες δικαιούνται τη χορήγηση άδειας
απουσίας για προσωπικούς λόγους από τον Διοικητή
της Μονάδας τους, εάν δεν υφίστανται υπηρεσιακές
ανάγκες.
Άρθρο 4
Αδυναμία κατάταξης ή ανάληψης διατεταγμένης
υπηρεσίας
1. Αν υφίστανται λόγοι αντικειμενικής αδυναμίας κατάταξης στην Εθνοφυλακή ή ανάληψης διατεταγμένης
υπηρεσίας, είναι δυνατή η εκτίμησή τους με αναλογική
εφαρμογή της παρ. 4 του άρθρου 31 του ν. 3421/2005
(Α’ 302).
2. Αν υφίστανται λόγοι ανωτέρας βίας ή ανυπέρβλητων κωλυμάτων κατάταξης στην Εθνοφυλακή
ή ανάληψης διατεταγμένης υπηρεσίας, αυτοί εκτιμώνται σύμφωνα με την παρ. 3 του άρθρου 66 του
ν. 5018/2023. Ο Διευθυντής Στρατολογικού του Μείζονος Σχηματισμού αποφασίζει οριστικά εντός πέντε
(5) ημερών από την υποβολή της αίτησης, κοινοποιώντας την απόφαση στον ενδιαφερόμενο. Εάν το αίτημα
απορριφθεί, ο υπόχρεος οφείλει να παρουσιαστεί στη
Μονάδα εντός πέντε (5) εργάσιμων ημερών από την
κοινοποίηση της απόφασης. Σε περίπτωση μη κατάταξης εφαρμόζεται το άρθρο 6. Ως ημερομηνία επίδοσης
της απόφασης στον υπόχρεο θεωρείται η ημερομηνία
της αποδεδειγμένης παραλαβής της από αυτόν. Εάν
εκλείψουν οι λόγοι αδυναμίας, οι υπόχρεοι δύνανται
να επανακληθούν.
3. Για την υγειονομική εξέταση των καλουμένων στην
Εθνοφυλακή που αδυνατούν για λόγους υγείας να μεταβούν στην αρμόδια υγειονομική επιτροπή, εφαρμό-
ζεται αναλογικά η περ. δ’ της παρ. 4 του άρθρου 37 του
ν. 3421/2005.
Άρθρο 5
Εξαίρεση από την πρόσκληση για κατάταξη ή
ανάληψη διατεταγμένης υπηρεσίας
1. Εξαιρούνται από την πρόσκληση για κατάταξη ή
ανάληψη διατεταγμένης υπηρεσίας στην Eθνοφυλακή
τα πρόσωπα που:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2048/29.04.2025
α) Έτυχαν ομαδικής ή ονομαστικής αναστολής κατάταξης σύμφωνα με τις διατάξεις του δεύτερου και τρίτου
κεφαλαίου του ν.δ. 107/1973 (Α’ 195),
β) είναι Προϊστάμενοι οργανικών μονάδων, κατά το
άρθρο 84 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων ΝΠΔΔ
[ν. 3528/2007 (Α’ 26)],
γ) διατελούν ως Βουλευτές και Ευρωβουλευτές, ως Περιφερειάρχες και Αντιπεριφερειάρχες, και ως Δήμαρχοι,
Αντιδήμαρχοι ή Πρόεδροι Κοινοτήτων,
δ) θέτουν υποψηφιότητα στις εθνικές βουλευτικές
εκλογές, στις ευρωεκλογές καθώς και στις δημοτικές
και περιφερειακές εκλογές, μόνο κατά την προεκλογική
περίοδο από την κοινοποίηση της ανακήρυξής τους ως
υποψηφίων,
ε) νοσηλεύονται σε Νοσοκομείο του Δημοσίου ή
Νομικού Προσώπου Δημοσίου Δικαίου ή Οργανισμού
Τοπικής Αυτοδιοίκησης ή νοσηλευτικό ίδρυμα του εξωτερικού ή ακολουθούν θεραπευτική αγωγή σε κέντρα
θεραπείας εξαρτημένων ατόμων του εσωτερικού ή του
εξωτερικού,
στ) κρατούνται σε φυλακές ή σε οποιαδήποτε αρμόδια
Αρχή, στο εσωτερικό ή στο εξωτερικό,
ζ) διαμένουν συνεχώς στο εξωτερικό τουλάχιστον
κατά το τελευταίο δίμηνο πριν την ημερομηνία που
υποχρεούνται να παρουσιαστούν,
η) εμπίπτουν στις περιπτώσεις που προβλέπονται στην
παρ. 2 και στην περ. α’ της παρ. 3 του άρθρου 18 του
ν. 2168/1993 (Α’ 147).
2. Η απόδειξη της συνδρομής των προϋποθέσεων της
παρ. 1, γίνεται:
α) Στην περ. α’, με έγγραφο ή βεβαίωση που πιστοποιεί την αναστολή από τις οικείες ΕΑ ή Στρατολογικές
Υπηρεσίες (ΣΥ),
β) στην περ. β’, με έγγραφο ή βεβαίωση της αρμόδιας
δημόσιας υπηρεσίας,
γ) στην περ. γ’, με έγγραφο ή βεβαίωση της Βουλής των
Ελλήνων ή του αρμόδιου Υπουργείου, κατά περίπτωση,
δ) στην περ. δ’, με έγγραφο ή βεβαίωση του οικείου
Πρωτοδικείου,
ε) στην περ. ε’, με έγγραφο ή βεβαίωση του οικείου
νοσηλευτικού φορέα ή κέντρου θεραπείας εξαρτημένων
ατόμων, όπου αναγράφεται η ημερομηνία εισόδου και
η διαγνωσθείσα πάθηση,
στ) στην περ. στ’, με έγγραφο ή βεβαίωση της οικείας
Αρχής κράτησης,
ζ) στην περ. ζ’, με βεβαίωση της αρμόδιας Ελληνικής
Προξενικής Αρχής,
η) στην περ. η’, με αντίγραφο φύλλου μητρώου ή υπεύθυνη δήλωση, κατά περίπτωση.
3. Τα δικαιολογητικά εξαίρεσης υποβάλλονται από τον
υπόχρεο ή το νόμιμο αντιπρόσωπο έως την προηγούμενη της ημέρας που ο υπόχρεος όφειλε να παρουσιαστεί.
Εάν υποβληθούν αργότερα, η εξαίρεση χορηγείται εφόσον οι λόγοι υπήρχαν κατά την ημερομηνία που όφειλε
να παρουσιαστεί. Εάν υποβληθεί αίτημα υπαγωγής στην
περ. η’ της παρ. 1, η ΜΕ αναζητά αυτεπάγγελτα το ποινικό μητρώο και δύναται να επαληθεύει τα στοιχεία που
έχουν δηλωθεί με υπεύθυνη δήλωση.
4. Ο Διοικητής της οικείας ΜΕ χορηγεί την εξαίρεση ή
απορρίπτει το αίτημα και κοινοποιεί την απόφαση στον
ενδιαφερόμενο καθώς και στην αρμόδια ΕΑ. Εάν το αίτημα απορριφθεί, ο υπόχρεος οφείλει να παρουσιαστεί
στη ΜΕ εντός πέντε (5) εργάσιμων ημερών από την κοινοποίηση της απόφασης, διαφορετικά εφαρμόζονται τα
καθοριζόμενα στο άρθρο 6. Όσοι τυγχάνουν εξαίρεσης
των περ. δ’, ε’ και ζ’, δύνανται να προσκληθούν εκ νέου,
εφόσον έχουν εκλείψει οι λόγοι εξαίρεσης.
Άρθρο 6
Ανυπότακτοι
1. Οι ΜΕ γνωστοποιούν εγγράφως στις αρμόδιες ΣΥ τη
μη παρουσίαση όσων καλούνται που δεν έχουν κάποιον
από τους λόγους εξαίρεσης του άρθρου 5, αποστέλλοντας αντίγραφο του ΦΑΠΚΕ ή ΦΑΠΔΥ κατά περίπτωση
καθώς και τα έγγραφα της παρ. 6 του άρθρου 3, προκειμένου να κηρυχθούν ανυπότακτοι σύμφωνα με την
παρ. 1 του άρθρου 66 του ν. 5018/2023. Για τον χρόνο
έναρξης της ανυποταξίας εφαρμόζεται η παρ. 2 του άρθρου 51 του ν. 3421/2005.
2. Η ανυποταξία διακόπτεται:
α) Με τη συμπλήρωση του εξηκοστού έβδομου (67ου)
έτους ηλικίας.
β) Με την κατάταξη στις ΕΔ.
γ) Με τη σύλληψη για την ανυποταξία.
δ) Με την παρουσίαση σε οποιαδήποτε στρατιωτική
αρχή για τη διακοπή της.
ε) Με την κρίση του ανυπότακτου, από την αρμόδια
υγειονομική επιτροπή των ΕΔ, ως ακατάλληλου για στράτευση (Ι/5) ή με την ένταξή του σε κατηγορία σωματικής
ικανότητας κατηγορίας τέταρτης (Ι/4) ή τρίτης (Ι/3), εφόσον δεν δύναται να φέρει όπλο.
στ) Με την έναρξη της κράτησης του ανυπότακτου
σε φυλακές ή σε οποιαδήποτε αρμόδια Αρχή ή με την
ένταξή του σε κέντρα θεραπείας εξαρτημένων ατόμων
ή με την κατάταξή του σε τακτικές ένοπλες δυνάμεις
ξένου κράτους.
3. Στους ανυπότακτους επιβάλλεται χρηματικό πρόστιμο, που καθορίζεται με την απόφαση που εκδίδεται
βάσει της παρ. 21 του άρθρου 95 του ν. 5018/2023.
4. Οι στερήσεις και απαγορεύσεις της παρ. 2 του άρθρου 66 του ν. 5018/2023 παύουν με τη σωρευτική συν-
δρομή των εξής προϋποθέσεων:
α) Με την εκπλήρωση τριετούς υπηρεσίας στην Εθνοφυλακή ή τη διαγραφή του Εθνοφύλακα σύμφωνα με το
άρθρο 9 ή με τη συμπλήρωση του εξηκοστού έβδομου
(67ου) έτους της ηλικίας του και
β) με την έκτιση της ποινής που του επιβλήθηκε.
5. Το παρόν άρθρο δεν εφαρμόζεται για τους μη καταταγέντες ως εθελοντές.
Άρθρο 7
Υγειονομική εξέταση και επανεξέταση
σωματικής ικανότητας
1. Οι καλούμενοι που κατατάσσονται στην Εθνοφυλακή παραπέμπονται στις αρμόδιες στρατιωτικές υγειονο-
μικές επιτροπές των ΕΔ για να υποβληθούν σε υγειονομική εξέταση. Η παραπομπή, καθώς και κάθε περαιτέρω
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2048/29.04.2025
μετακίνησή τους σε υγειονομικές επιτροπές ή κλιμάκια
γίνεται από τη Μονάδα κατάταξης.
2. Επανεξέταση της σωματικής ικανότητας των Εθνοφυλάκων διενεργείται, εκτός από την περίπτωση του τρί-
του εδαφίου της παρ. 6 του άρθρου 62 του ν. 5018/2023,
και για κάθε πρόσκληση για ανάληψη διατεταγμένης
υπηρεσίας.
Άρθρο 8
Διαγραφή και απόλυση Εθνοφυλάκων
1. Οι υπηρετούντες στην Εθνοφυλακή διαγράφονται και απολύονται από τις ΜΕ εφόσον συντρέχουν οι
προϋποθέσεις της παρ. 1, εκτός των περ. δ’, ε’ και ζ’ του
άρθρου 5. Οι Μονάδες και οι Ανεξάρτητες Υπομονάδες
Εθνοφυλακής δύνανται, πέραν των περιπτώσεων του
πρώτου εδαφίου, να προβαίνουν στη διαγραφή και απόλυση των Εθνοφυλάκων, στις εξής περιπτώσεις:
α) Για επιβολή κράτησης ή φυλάκισης ή οποιασδήποτε
καταστατικής ποινής του π.δ. 48/2022 (Α’ 120).
β) Για καταδίκη ή αμετάκλητη παραπομπή σε δίκη για
ποινικά αδικήματα και ιδίως αδικήματα της περ. γ’ της
παρ. 4 του άρθρου 62 του ν. 5018/2023.
γ) Για αποδεδειγμένη χρήση του χρεωμένου σε αυτούς
οπλισμού και πυρομαχικών, κατά το χρόνο που δεν εκτελούν διατεταγμένη υπηρεσία.
2. Η απόφαση διαγραφής εκδίδεται από την αρμόδια
Μονάδα ή ανεξάρτητη Υπομονάδα και κοινοποιείται
στον Εθνοφύλακα, στην αρμόδια ΕΑ, στον προϊστάμενο Σχηματισμό και τις αρμόδιες Διευθύνσεις του ΓΕΣ.
3. Πλην της παρ. 1, οι Εθνοφύλακες απολύονται με
τη συμπλήρωση τριών (3) ετών συνεχούς υπηρεσίας ή
μεγαλύτερης διάρκειας αναληφθείσας υπηρεσίας στην
Εθνοφυλακή. Οι ΜΕ χορηγούν βεβαίωση, κατόπιν αίτησης του ενδιαφερομένου, από την οποία προκύπτει ο
χρόνος υπηρεσίας στην Εθνοφυλακή.
4. Η παράδοση του οπλισμού και λοιπού υλικού των
Εθνοφυλάκων γίνεται με τη διαδικασία που ισχύει και για
τους λοιπούς εφέδρους.
Άρθρο 9
Εκπαίδευση
1. Η εκπαίδευση των Εθνοφυλάκων, ημερήσια ή νυχτερινή, διεξάγεται τουλάχιστον μία φορά το μήνα, ημέ-
ρα Κυριακή, επί εθελοντικής βάσης, χωρίς οικονομική
αποζημίωση. Στην περίπτωση αυτή, η Παρασκευή που
προηγείται της ημέρας διεξαγωγής της εκπαίδευσης δεν
είναι εργάσιμη ημέρα για τις αντίστοιχες ΜΕ. Είναι δυνατή και η εξ αποστάσεως εκπαίδευση, μέσω διαδικτυακής
μάθησης.
2. Οι ΜΕ καλούν τους Εθνοφύλακες να συμμετέχουν
και σε λοιπές εκπαιδευτικές δραστηριότητες, στις παρακάτω περιπτώσεις:
α) Στο πλαίσιο υποχρεωτικής συμμετοχής τους, κατόπιν επίδοσης ΦΑΠΔΥ, σε εκπαιδευτικές δραστηριότητες οι
οποίες διεξάγονται κατόπιν απόφασης του Υπουργού Εθνικής Άμυνας (ΥΕΘΑ), μετά από σχετική εισήγηση του ΓΕΣ.
β) Στο πλαίσιο εθελοντικής συμμετοχής τους, οποιαδήποτε ημέρα της εβδομάδας, κατόπιν έγκρισης του ΓΕΣ ή
κατώτερου κλιμακίου, κατόπιν μεταβίβασης.
Άρθρο 10
Ηθικές αμοιβές
Η τιμητική διάκριση του Υποδεκανέα σε Εθνοφύλακες που υπηρετούν με το βαθμό του στρατιώτη, απο-
νέμεται από τον άμεσο προϊστάμενο του Διοικητή της
Μονάδας ή Ανεξάρτητης Υπομονάδας, για εξαιρετική
επίδοση στην Υπηρεσία, για το ήθος και την αφοσίωση
στο καθήκον ή για πράξεις αλτρουισμού και αυτοθυσίας.
Άρθρο 11
Αναμνηστικά διπλώματα
Στους απολυόμενους Εθνοφύλακες απονέμεται αναμνηστικό δίπλωμα ευδόκιμης υπηρεσίας στην Εθνο-
φυλακή από τους Διοικητές των Σχηματισμών, στους
οποίους υπάγονται οργανικά οι ΜΕ, εφόσον:
α) Έχουν συμπληρώσει τουλάχιστον τριετή συνεχή
υπηρεσία και
β) έχουν παρακολουθήσει τουλάχιστον το 50% των
εκπαιδευτικών δραστηριοτήτων του Λόχου τους την
τελευταία τριετία.
Άρθρο 12
Προαγωγές
1. Οι Εθνοφύλακες προάγονται σύμφωνα με την παρ. 8
του άρθρου 65 του ν. 5018/2023, εφόσον σωρευτικά:
α) Έχουν συμπληρώσει πενταετή συνεχή υπηρεσία
στην Εθνοφυλακή,
β) έχουν παρακολουθήσει τις προβλεπόμενες εκπαιδευτικές δραστηριότητες του Λόχου τους σε ποσοστό
τουλάχιστον 80%,
γ) έχουν συμμετάσχει εθελοντικά σε τουλάχιστον μία
(1) κατά έτος, Τακτική Άσκηση Μετά Στρατευμάτων
(ΤΑΜΣ) του οικείου Σχηματισμού, και
δ) έχουν αποφοιτήσει επιτυχώς από ταχύρρυθμο σχολείο εκπαίδευσης του αντιστοίχου βαθμού, με μέριμνα
του Σχηματισμού.
2. Οι Εθνοφύλακες Αξιωματικοί προάγονται μέχρι το
βαθμό Ταγματάρχη, εφόσον αθροιστικά:
α) Έχουν συμπληρώσει πενταετή παραμονή στον κατεχόμενο βαθμό,
β) κατέχουν τα απαραίτητα ουσιαστικά προσόντα, στα
οποία περιλαμβάνονται η διοικητική και επαγγελματική
ικανότητα, η πειθαρχία, οι γραμματικές γνώσεις, ο ζήλος
και η υγεία,
γ) έχουν συμμετάσχει σε ποσοστό τουλάχιστον 80%
στις εκπαιδευτικές δραστηριότητες του Λόχου τους,
δ) έχουν συμμετάσχει εθελοντικά σε τουλάχιστον μία
(1) κατά έτος ΤΑΜΣ του οικείου Σχηματισμού, και
ε) έχουν αποφοιτήσει επιτυχώς από διαδικτυακό σχολείο εκπαίδευσης αντιστοίχου βαθμού.
3. Για την προαγωγή των Αξιωματικών Εθνοφυλάκων,
οι Μονάδες Εθνοφυλακής υποβάλουν ιεραρχικά τα δικαιολογητικά που πιστοποιούν τη συνδρομή των προϋ-
ποθέσεων της παρ. 2 στην αρμόδια διεύθυνση του ΓΕΣ.
Άρθρο 13
Πειθαρχικές ποινές και ποινική δίωξη
Το π.δ. 48/2022 και ο Στρατιωτικός Ποινικός Κώδικας
[ν. 2287/1995 (Α’ 20)] εφαρμόζονται στους Εθνοφύλακες,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2048/29.04.2025
μόνον κατά τον χρόνο που αυτοί θεωρούνται ως στρατιωτικοί σε ενέργεια, σύμφωνα με την παρ. 2 του άρ-
θρου 63 του ν. 5018/2023.
Άρθρο 14
Οπλισμός, πυρομαχικά και υλικά
1. Οι ΜΕ δύνανται κατά την ειρηνική περίοδο να χορηγούν, με απόφαση του ΥΕΘΑ κατόπιν εισήγησης του ΓΕΣ,
ατομικό οπλισμό ή και πυρομαχικά στους Εθνοφύλακες, τα
οποία οι ίδιοι φυλάσσουν, με μέριμνά τους, στις οικίες τους.
2. Οι Εθνοφύλακες δύνανται να οπλοφορούν, αποκλειστικά κατά την εκτέλεση διατεταγμένης υπηρεσίας,
βάσει της παρ. 2 του άρθρου 63 του ν. 5018/2023.
3. Με απόφαση του ΥΕΘΑ, οι ΜΕ δύναται να αφοπλίζονται λόγω επιχειρησιακών αναγκών και σχεδιασμού.
4. Η διαδικασία χορήγησης οπλισμού και πυρομαχικών
στους Εθνοφύλακες καθώς και η φύλαξή τους, ρυθμίζονται με διαταγή του ΓΕΣ.
Άρθρο 15
Καταργούμενες διατάξεις
Από την έναρξη ισχύος της παρούσας, καταργείται η
υπό στοιχεία Φ.420/1/165118/01-11-1999 (Β’1957) απόφαση Υφυπουργού Εθνικής Άμυνας.
Άρθρο 16
Έναρξη ισχύος
Η ισχύς της παρούσας αρχίζει από την ημερομηνία
δημοσίευσής της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 22 Απριλίου 2025
Ο Υφυπουργός
ΑΘΑΝΑΣΙΟΣ ΔΑΒΑΚΗΣ
Ι
Αριθμ. 69206
(2)
Τροποποίηση της υπό στοιχεία Δ14/α/132900/
Φ.ΣΣΤ/31.05.2024 (Β’ 3213) απόφασης, περί ορισμού Αναθέτουσας, Προϊσταμένης Αρχής και Δι-
ευθύνουσας Υπηρεσίας της Σύμβασης Παροχής
Υπηρεσιών «Σύμβουλος Σχεδιασμού και Εφαρμογής της Οργανωτικής Μεταρρύθμισης του Σι-
δηροδρομικού Τομέα».
Ο ΑΝΑΠΛΗΡΩΤΗΣ ΥΠΟΥΡΓΟΣ
ΚΑΙ Ο ΥΦΥΠΟΥΡΓΟΣ ΥΠΟΔΟΜΩΝ
ΚΑΙ ΜΕΤΑΦΟΡΩΝ
Έχοντας υπόψη τις διατάξεις:
1. Του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας
(ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δί-
καιο της Οδηγίας (ΕΕ) 2018/1972) και άλλες διατάξεις»
(Α’ 184),
2. του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
3. του ν.  4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (Α’ 147), και ιδίως του
άρθρου 180,
4. του Κώδικα Διοικητικής Διαδικασίας (ν. 2690/1999,
Α’ 45).
5. του ν.  2362/1995 «Περί Δημοσίου Λογιστικού
ελέγχου των δαπανών του Κράτους και άλλες διατάξεις» (Α΄247), όπως τροποποιήθηκε και ισχύει με
τον ν. 3871/2010 (Α’ 141) και αντικαταστάθηκε με τον
ν. 4270/2014 (Α’ 143),
6. του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44),
7. του π.δ. 79/2023 «Διορισμός Υπουργών, Αναπληρωτών Υπουργών, και Υφυπουργών» (Α’ 131),
8. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
9. του άρθρου 14 του π.δ. 84/2019 «Σύσταση και κατάργηση Γενικών Γραμματειών και Ειδικών Γραμματειών/
Ενιαίων Διοικητικών Τομέων Υπουργείων» (Α’ 123),
10. του π.δ. 123/2017 «Οργανισμός του Υπουργείου
Υποδομών και Μεταφορών» (Α’ 151),
11. του π.δ. 123/2016 (Α’ 208) περί μετονομασίας του
Υπουργείου Υποδομών, Μεταφορών και Δικτύων σε
Υπουργείο Υποδομών και Μεταφορών,
12. του άρθρου 3 του π.δ. 70/2015 (Α’ 114) περί ανασύστασης του Υπουργείου Υποδομών, Μεταφορών και
Δικτύων,
13. του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
14. της υπό στοιχεία Υ7/20.03.2025 απόφασης του
Πρωθυπουργού «Ανάθεση αρμοδιοτήτων στον Αναπληρωτή Υπουργό Υποδομών και Μεταφορών, Κων-
σταντίνο Κυρανάκη» (Β΄1365),
15. της υπ’ αρ. 777/21.03.2025 κοινής απόφασης του
Πρωθυπουργού και του Υπουργού Υποδομών και Μεταφορών «Ανάθεση αρμοδιοτήτων στον Υφυπουργό
Υποδομών και Μεταφορών, Νικόλαο Ταχιάο» (Β΄1392).
16. της υπό στοιχεία Δ160/04/773/29.11.1990 (Β’ 746)
κοινής απόφασης του Υπουργού Προεδρίας της Κυβέρνησης και του Αναπληρωτή Υπουργού ΠΕ.ΧΩ.Δ.Ε. περί
εξαίρεσης διοικητικών πράξεων ή εγγράφων από τον
κανόνα των τριών υπογραφών.
Και αφού λάβαμε υπόψη:
1. Τον ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και
της Ελληνικής Δημοκρατίας, της Δανειακής Σύμβασης
μεταξύ της Ευρωπαϊκής Επιτροπής και της Ελληνικής
Δημοκρατίας και των Παραρτημάτων τους και άλλες
διατάξεις για το Ταμείο Ανάκαμψης και Ανθεκτικότητας» (Α’ 135).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2048/29.04.2025
2. Την υπό στοιχεία 166195 ΕΞ 2021/ΥΠΟΙΚ 24/
24.12.2021 (ΑΔΑ: 6ΦΖΕΗ-Κ2Α) απόφαση του Αναπληρωτή Υπουργού Οικονομικών περί ένταξης του Έργου
«Οργανωτική μεταρρύθμιση στο Σιδηροδρομικό Τομέα»
(Κωδικός ΟΠΣ ΤΑ 5158854) στο Ταμείο Ανάκαμψης και
Ανθεκτικότητας, το οποίο χρηματοδοτείται από την Ευρωπαϊκή Ένωση - NextGeneration EU.
3. Την υπό στοιχεία Δ14/α/132900/Φ.ΣΣΤ/31.05.2024
(Β’ 3213) απόφαση του Υφυπουργού Υποδομών και Μεταφορών περί ορισμού Αναθέτουσας, Προϊσταμένης Αρ-
χής και Διευθύνουσας Υπηρεσίας της Σύμβασης Παροχής Υπηρεσιών «Σύμβουλος Σχεδιασμού και Εφαρμογής
της Οργανωτικής Μεταρρύθμισης του Σιδηροδρομικού
Τομέα».
4. Την υπό στοιχεία 115885 Ε 2024/07.08.2024 (ΑΔΑ:
ΨΥ2ΓΗ-ΣΩ1) απόφαση του Αναπληρωτή Υπουργού Οικονομικών 1ης Τροποποίησης της απόφασης Ένταξης
του έργου «Οργανωτική Μεταρρύθμιση του Σιδηροδρομικού Τομέα» με ΟΠΣ ΤΑ 5158854 - Δράση 16982 - Οργα-
νωτική μεταρρύθμιση στον τομέα των σιδηροδρόμων,
(Κωδικός ΠΔΕ: 2021ΤΑ77100014).
5. Την υπό στοιχεία 131269 Ε 2024/13.09.2024 σύμφωνη γνώμη της ΕΥΣΤΑ για την έγκριση της Διακήρυξης
για το Υποέργο: «Σύμβουλος Σχεδιασμού και Εφαρμογής
της Οργανωτικής Μεταρρύθμισης του Σιδηροδρομικού
Τομέα» Α/Α 1 του Έργου «Οργανωτική Μεταρρύθμιση
του Σιδηροδρομικού Τομέα» του Υπουργείου Υποδομών και Μεταφορών (Κωδικός ΟΠΣ ΤΑ 5158854, Δράση
16982).
6. Την υπ’ αρ. 188190/24.09.2024 απόφαση του Υφυπουργού Υποδομών και Μεταφορών περί Έγκρισης δι-
ενέργειας διαγωνισμού, Δεύσμευσης ποσού, έγκριση
σχεδίου Διακήρυξης και εξουσιοδότησης υπογραφής
της Σύμβασης.
7. Την υπ’ αρ. 11493/22.01.2025 απόφαση του Υφυπουργού Υποδομών και Μεταφορών περί Έγκρισης Πρα-
κτικού αποσφράγισης και αξιολόγησης προσφορών της
Επιτροπής Διαγωνισμού.
8. Την υπ’ αρ. 27772/14.02.2025 απόφαση του Υφυπουργού Υποδομών και Μεταφορών περί Έγκρισης
Πρακτικού αξιολόγησης και βαθμολόγησης Οικονομικών Προσφορών (Πρακτικό ΙΙ) της Επιτροπής Διαγω-
νισμού
9. Την υπ’ αρ. 46140/13.03.2025 απόφαση του Υφυπουργού Υποδομών και Μεταφορών περί Κατακύρωσης
του αποτελέσματος του διαγωνισμού και ανάθεση του
έργου.
10. Το γεγονός ότι από τις διατάξεις της παρούσας δεν
προκαλείται δαπάνη σε βάρος του Κρατικού προϋπολογισμού.
11. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
Και επειδή:
1. Κύριος σκοπός της Σύμβασης Παροχής Υπηρεσιών «Σύμβουλος Σχεδιασμού και Εφαρμογής της Οργα-
νωτικής Μεταρρύθμισης του Σιδηροδρομικού Τομέα»
είναι η βελτίωση της ποιότητας και της ασφάλειας της
παρεχόμενης υπηρεσίας στους χρήστες επιβατικών και
εμπορικών σιδηροδρομικών υπηρεσιών.
2. Η εν λόγω σύμβαση έχει ενταχθεί στο Ταμείο Ανάκαμψης και Ανθεκτικότητας, η οποία χρηματοδοτείται
από την Ευρωπαϊκή Ένωση - NextGeneration EU και
αφορά στο θεσμικό και οργανωτικό μετασχηματισμό
των σιδηροδρομικών φορέων.
3. Σύμφωνα με την υπ’ αρ. 188190/24-09-2024 απόφαση του Υφυπουργού Υποδομών και Μεταφορών περί
Έγκρισης διενέργειας διαγωνισμού, Δεύσμευσης ποσού,
έγκριση σχεδίου Διακήρυξης και εξουσιοδότησης υπογραφής της σύμβασης, εξουσιοδοτείται ο Γενικός Διευ-
θυντής Συγκοινωνιακών Υποδομών για την υπογραφή
της Σύμβασης.
4. Σύμφωνα με την υπό στοιχεία Υ7/20.03.2025
(Β’  1365) απόφαση, ανατέθηκαν στον Αναπληρωτή
Υπουργό Υποδομών και Μεταφορών, η εποπτεία και
ρύθμιση οργανωτικών θεμάτων των φορέων:
- Σιδηρόδρομοι Ελλάδος Μ.Α.Ε.,
- Οργανισμός Σιδηροδρόμων Ελλάδος Ανώνυμη Εταιρεία («Ο.Σ.Ε. Α.Ε.»),
- Έργα Ο.Σ.Ε. Ανώνυμη Εταιρεία («ΕΡΓΟΣΕ Α.Ε.»), και
- Ανώνυμη Εταιρεία Εκμετάλλευσης Ακινήτων Οργανισμού Σιδηροδρόμων Ελλάδος ΓΑΙΑΟΣΕ Ανώνυμη
Εταιρεία («ΓΑΙΑΟΣΕ Α.Ε.»), αποφασίζουμε:
1. Την τροποποίηση της υπό στοιχεία Δ14/α/132900/
Φ.ΣΣΤ/31.05.2024 (Β’ 3213) απόφασης του Υφυπουργού Υποδομών και Μεταφορών, περί ορισμού Ανα-
θέτουσας, Προϊσταμένης Αρχής και Διευθύνουσας
Υπηρεσίας της Σύμβασης Παροχής Υπηρεσιών «Σύμβουλος Σχεδιασμού και Εφαρμογής της Οργανωτικής
Μεταρρύθμισης του Σιδηροδρομικού Τομέα» και ορίζουμε την Γενική Διεύθυνση Μεταφορών του Υπουρ-
γείου Υποδομών και Μεταφορών ως Αναθέτουσα
Αρχή της Σύμβασης Παροχής Υπηρεσιών «Σύμβουλος
Σχεδιασμού και Εφαρμογής της Οργανωτικής Μεταρρύθμισης του Σιδηροδρομικού Τομέα» της Δράσης
«Οργανωτική Μεταρρύθμιση του Σιδηροδρομικού
Τομέα» και κωδικό ΟΠΣ ΤΑ 5158854 και αρμόδια για
τον ορισμό του οργάνου παρακολούθησης της εν λόγω
σύμβασης.
2. Την εφεξής κατάργηση της υπό στοιχεία Δ14/α/
132900/Φ.ΣΣΤ/31.05.2024 (Β’ 3213) απόφασης του Υφυπουργού Υποδομών και Μεταφορών ως προς το σκέλος
περί ορισμού Προϊσταμένης Αρχής και Διευθύνουσας
Υπηρεσίας.
Η ισχύς της παρούσας απόφασης αρχίζει από την
ημερομηνία δημοσίευσής της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 23 Απριλίου 2025
Ο Αναπληρωτής Υπουργός
Ο Υφυπουργός
ΚΩΝΣΤΑΝΤΙΝΟΣ
ΝΙΚΟΛΑΟΣ
ΚΥΡΑΝΑΚΗΣ
ΤΑΧΙΑΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2048/29.04.2025
Αριθμ. 348415
(3)
Λειτουργία παραρτήματος της ΕΠΑ.Σ. Μαθητείας
Λάρισας της Δημόσιας Υπηρεσίας Απασχόλησης
(Δ.ΥΠ.Α.) στα Γρεβενά.
Ο ΔΙΟΙΚΗΤΗΣ
ΤΗΣ ΔΗΜΟΣΙΑΣ ΥΠΗΡΕΣΙΑΣ ΑΠΑΣΧΟΛΗΣΗΣ
(Δ.ΥΠ.Α.)
Έχοντας υπόψη:
1. Το π.δ. 11/2022 (Α’ 25), και ιδίως την παρ. 1 του άρθρου 11, την παρ. 2 του άρθρου 36 και την παρ. 2 του
άρθρου 37,
2. το άρθρο 7 του ν. 4921/2022 (Α’ 75),
3. την υπ’ αρ. 24026/11.03.2022 (Β’ 1143) υπουργική
απόφαση, περί έγκρισης απόφασης παράλληλης άσκησης αρμοδιοτήτων Διοικητή της Δ.ΥΠ.Α,
4. το άρθρο 64 του ν. 3996/2011 (Α’ 170),
5. την υπ’ αρ. 49718/2021 κοινή υπουργική απόφαση «Μετατροπή των Επαγγελματικών Σχολών (ΕΠΑ.Σ)
Μαθητείας του ΟΑΕΔ του ν. 3475/2006 (Α’ 146) σε Επαγγελματικές Σχολές (ΕΠΑ.Σ) Μαθητείας του ΟΑΕΔ του
ν. 4763/2020 (Α’ 254)» (Β’ 3078),
6. την υπ’ αρ. 102791/2021 κοινή υπουργική απόφαση
«Κατάρτιση Κανονισμού Λειτουργίας Επαγγελματικών
Σχολών (ΕΠΑ.Σ.) Μαθητείας του ΟΑΕΔ» (Β’ 5832),
7. την υπ’ αρ. 919/41/15.04.2025 απόφαση του Διοικητικού Συμβουλίου της Δ.ΥΠ.Α που αφορά στην «έγκριση
μνημονίου συνεργασίας της Δ.ΥΠ.Α με την ΑLFA WOOD
GROUP ΑΝΩΝΥΜΗ ΕΜΠΟΡΙΚΗ ΒΙΟΜΗΧΑΝΙΚΗ ΕΤΑΙΡΕΙΑ
(ΑLFA WOOD GROUP», με στόχο, μεταξύ άλλων, την
έναρξη λειτουργίας Παραρτήματος της ΕΠΑΣ Μαθητείας Λάρισας στα Γρεβενά της Περιφερειακής ενότητας
Γρεβενών από το σχολικό έτος 2025-2026,
8. το υπ’ αρ. 345847/16.04.2025 υπηρεσιακό σημείωμα της Διεύθυνσης Επαγγελματικής Εκπαίδευσης και
Μαθητείας (Δ1),
9. το γεγονός ότι από την παρούσα δεν προκαλείται
δαπάνη σε βάρος του Προϋπολογισμού της Δ.ΥΠ.Α,
10. την ανάγκη ποιοτικότερων παροχών από την Δημόσια Υπηρεσία Απασχόλησης προς τους πολίτες,
11. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Την έναρξη λειτουργίας Παραρτήματος της ΕΠΑΣ Μαθητείας Λάρισας στα Γρεβενά της Περιφερειακής ενότη-
τας Γρεβενών από το σχολικό έτος 2025-2026.
Η απόφαση αυτή να δημοσιευθεί στην Εφημερίδα της
Κυβερνήσεως.
Άλιμος, 17 Απριλίου 2025
Ο Διοικητής
ΣΠΥΡΟΣ ΠΡΩΤΟΨΑΛΤΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2048/29.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202048.pdf | Tokens: 30258]